CELEX: 32007R0190
Language: bg
Date: 2007-02-23 00:00:00
Title: Регламент (ЕО) № 190/2007 на Комисията от 23 февруари 2007 година за отмяна на Регламент (ЕО) № 1819/2004 относно дерогация от Регламент (ЕО) № 1342/2003 по отношение на периода за размисъл за издаването на някои лицензии за износ на зърнени култури, ориз и зърнени продукти

24.2.2007   
            
            
               BG
            
            
               Официален вестник на Европейския съюз
            
            
               L 57/8
            
         
      РЕГЛАМЕНТ (ЕО) № 190/2007 НА КОМИСИЯТА
   
   от 23 февруари 2007 година
   за отмяна на Регламент (ЕО) № 1819/2004 относно дерогация от Регламент (ЕО) № 1342/2003 по отношение на периода за размисъл за издаването на някои лицензии за износ на зърнени култури, ориз и зърнени продукти
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕО) № 1784/2003 на Съвета от 29 септември 2003 г. относно общата организация на пазара на зърнени култури (1), и по-специално член 9, параграф 2 и член 18 от него,
   като взе предвид Регламент (ЕО) № 1785/2003 на Съвета от 29 септември 2003 г. относно общата организация на пазара на ориз (2), и по-специално член 10, параграф 2 и член 19 от него,
   като има предвид, че:
   
               (1)
            
            
               В член 8, параграф 1, първа алинея от Регламент (ЕО) № 1342/2003 на Комисията от 28 юли 2003 г. за определяне на специални подробни правила за прилагане на режима на вносни и износни лицензии в сектора на зърнените култури и в сектора на ориза (3) се постановява, че износните лицензии за продуктите по посочената по-горе алинея се издават на третия работен ден след датата на подаване на заявлението, при условие че през този период не бъдат предприети специфични мерки. Регламент (ЕО) № 1819/2004 на Комисията (4) представлява дерогация от тази разпоредба, за да отчете положението със снабдяването на пазара на Общността на зърнени култури и ориз за 2004/2005 пазарна година. В изпълнение на тази дерогация въпросните лицензии се издават в деня на подаване на заявлението, когато сумата за възстановяване е равна на нула.
            
         
               (2)
            
            
               Когато пазарните условия, довели до тази дерогация, вече не съществуват, Регламент (ЕО) № 1819/2004 следва да бъде отменен.
            
         
               (3)
            
            
               Управителният комитет по зърнените култури не е изразил становище в срока, определен от неговия председател,
            
         ПРИЕ НАСТОЯЩИЯ РЕГЛАМЕНТ:
   Член 1
   Регламент (ЕО) № 1819/2004 се отменя.
   Член 2
   Настоящият регламент влиза в сила на третия ден след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 23 февруари 2007 година.
      
         
            За Комисията
         
         Mariann FISCHER BOEL
         
         
            Член на Комисията
         
      
   
   
      (1)  OВ L 270, 21.10.2003 г., стр. 78. Регламент, изменен с Регламент (ЕО) № 1154/2005 на Комисията (ОВ L 187, 19.7.2005 г., стр. 11).
   
      (2)  OВ L 270, 21.10.2003 г., стр. 96. Регламент, последно изменен с Регламент (ЕО) № 797/2006 (ОВ L 144, 31.5.2006 г., стр. 1).
   
      (3)  OВ L 189, 29.7.2003 г., стр. 12. Регламент, последно изменен с Регламент (ЕО) № 1996/2006 (ОВ L 398, 30.12.2006 г., стр. 1).
   
      (4)  OВ L 320, 21.10.2004 г., стр. 13.